ארז משה דורון

הרב ארז משה דורון (נולד ב-1962) הוא מורה רוחני אשר משנתו מבוססת על כתבי רבי נחמן מברסלב. בעבר עמד בראש ארגון "לב הדברים".

==ביוגרפיה==
נולד בחיפה, בנו של הסופר והעיתונאי עמי דור-און. למד בתיכון בליך ברמת גן. לאחר שנתיים בתיכון, עבר לפנימיית הנוער הדסים, שם סיים את התיכון והתגייס לצבא. ב-1985, לקראת סיום שירותו הצבאי הסדיר בשריון, חזר בתשובה והפך לחסיד ברסלב. במשך מספר שנים התגורר ביישוב עמנואל שבו ניהל עמותה בשם "להב"ה". בהמשך התגורר גם בבית שמש ובמצפה רמון. כיום מתגורר ביד בנימין.

הוציא לאור למעלה מ-30 ספרים, המבוססים על משנתו של רבי נחמן מברסלב.

חלק מספריו תורגמו לאנגלית (למעלה מן הזמן, לוחמי התמורות, לב העולם אתה, אבק לזהב וכנפיים), לרוסית (מסע ואיש היער) ולספרדית (מסע).

בתחילת 2011 התגרש מהציירת חוה דורון, שגידלה עמו בת מאומצת. נישא שנית בנובמבר אותה שנה לשרית, ונולדו לו שני ילדים.

כיום מעביר שיעורים ברחבי הארץ. ושיעוריו מוקלטים וניתנים לשמיעה בערוץ האישי של הרב ביוטיוב.

==ארגון "לב הדברים"==
"לב הדברים" הוא ארגון שהוקם בשנת 2000 כדי להפיץ את משנת רבי נחמן מברסלב. בראש הארגון עמד הרב ארז משה דורון (עד שנת 2013) ולצידו הרב ישראל אסולין, ערן רז וגידי דבוש. במסגרת הארגון פיתח דורון גישה העוסקת בתמיכה נפשית על פי כתבי רבי נחמן ("סדנת שקוף"), ולפיה בבסיס כל תיקון הנפש עומדות עצותיו המרכזיות של רבי נחמן: התבודדות, שיחה אישית בשפה פשוטה בין האדם לבוראו ושיחת נפש כנה עם חבר טוב. הסדנאות מתקיימות מאז שנת 2009. בתחילה בעיר מודיעין, כיום במבוא חורון.
חברי הארגון עוסקים בהעברת שיעורים, סמינרים וסדנאות, מסעות לקבר רבי נחמן מברסלב שבאומן, וכן בכתיבה ובהקלטה של ספרים ודיסקים. 

במהלך שנת 2013, פרש הרב דורון מ"לב הדברים" לאחר שלדבריו נפגע באופן אישי מהשיטה. יש מאשימים את דבוש בכך שסדנאותיו יצרו מעין כת, ורבנים רבים יצאו כנגד הסדנאות. 

בשנת 2014 הרב דורון הקים את ארגון "אור פנימי ברסלב", העוסק בהפצת ספריו ושיעוריו.

==ספריו==
* כנפיים - סיפורי מעשיות של רבי נחמן כמשל ונמשל. בגרסה קודמת נקרא "אורח בעל כנפיים" (כולל בתוכו את הספרים אבק ברוח (על "מעשה מחיגר"), איש היער (על "מעשה מבן מלך ובן שפחה שנתחלפו" וכן מספר חוברות שיצאו על ידו - מסע (על "מעשה מרב ובן יחיד"), ומי אתה ומה אתה עושה כאן באמצע הרחוב). 
* רב הסמוי והנעלם - חוברת שירים
* שמחת עולם - בנושא השמחה
* מלכות - על יום השבת
* לוחמי התמורות - קורות המלחמה האחרונה. הספר מהווה משל קבלי לתמורות החלות לדבריו בימים אלו של ערב הגאולה.
* נתיב לא ידעו עיט - מדריך להתבודדות
* רוח צפונית - מדריך ללימוד ליקוטי מוהר"ן
* אור פנימי - יסודות תורתו של רבי נחמן מברסלב
* היכל הגוונים המשתנים - קורותיו של רבי נחמן מברסלב
* גבול הקדושה - ביאור על התורות 'אזמרה' (חלק א' רפ"ב) ו'איה' (ח"ב י"ב) מהספר ליקוטי מוהר"ן, מבוא חורון, 2006
* למעלה מן הזמן - השבת והמועדים במשנתו של רבי נחמן מברסלב
* לב העולם אתה - 58 סיפורים על מתבודדים והתבודדות. שם הספר לקוח מציטוט מהספר לוחמי התמורות.
* אבק לזהב - על חינוך ילדים
* לעוף - משל על ציפור שברחה מן השבי. הנמשל מתייחס בין היתר ליתרונותיהם של בעלי התשובה על החרדים מבית. מלווה בציורים של גל אדרי. 
* הלב והמעיין - התכתבות עם בעל תשובה בשם דניאל
* התבהרות - שאלות ותשובות בנושאים אקטואליים
* השראה
* התכלית של הכל זה אושר גדול

==קישורים חיצוניים==
* [https://m.youtube.com/channel/UCquUwXjqWqZT8_N2T8VTDvA ערוץ השיעורים של הרב ביוטיוב]
* [http://Www.orpnimi.co.il אתר ארגון אור פנימי ברסלב]
* [http://www.levhadvarim.com אתר ארגון "לב הדברים"]
* 
* [http://www.breslev.co.il/articles/%D7%90%D7%A9%D7%A8%D7%99%D7%A0%D7%95_%D7%A9%D7%99%D7%A9_%D7%9C%D7%A0%D7%95_%D7%A8%D7%91%D7%99_%D7%9B%D7%96%D7%94_%D7%A8%D7%90%D7%99%D7%95%D7%9F_%D7%91%D7%9C%D7%A2%D7%93%D7%99/%D7%AA%D7%A8%D7%91%D7%95%D7%AA_%D7%99%D7%94%D7%95%D7%93%D7%99%D7%AA/%D7%99%D7%94%D7%93%D7%95%D7%AA.aspx?id=10188&language=hebrew אשרינו שיש לנו רבי כזה], אתר ברסלב
* 
* [http://www.levhadvarim.com/index.php?option=com_content&view=article&id=1067:2009-08-23-20-33-42&catid=27:2012-03-01-16-11-07&Itemid=194 ארז משה דורון בראיון אישי עם צבי יחזקאלי] 
* [http://www.levhadvarim.com/index.php?option=com_content&view=article&id=677:-arriors-transcendence-press-kit&catid=27:2012-03-01-16-11-07&Itemid=194 לקט ראיונות בטלוויזיה הישראלית על הספר "לוחמי התמורות"]
* 
* [http://www.meida-center.org.il/%D7%9C%D7%91-%D7%94%D7%93%D7%91%D7%A8%D7%99%D7%9D-%D7%A1%D7%93%D7%A0%D7%AA-%D7%A9%D7%A7%D7%95%D7%A3/ לב הדברים / סדנת שקוף – תקציר הדו"ח], באתר מרכז מידע ישראלי לדתות עכשוויות במכון ון ליר
* [https://www.inn.co.il/tags/הרב_ארז_משה_דורון/ כל הכתבות על הרב דורון], באתר ערוץ 7

קטגוריה:רבני ברסלב
קטגוריה:רבנים חרדים ישראלים
קטגוריה:בוגרי פנימיית הדסים
קטגוריה:חוזרים בתשובה
קטגוריה:סופרים חרדים ישראלים
קטגוריה:יד בנימין: רבנים
קטגוריה:ישראלים שנולדו ב-1962